


Szombathely Megyei Jogú Város Önkormányzata Közgyűlésének 
….../2026. (……....) önkormányzati rendelete
a nem közművel összegyűjtött háztartási szennyvíz begyűjtéséről és ártalommentes elhelyezéséről szóló 25/2013. (VI. 25.) önkormányzati rendelet módosításáról

[1] A vízgazdálkodásról szóló 1995. évi LVII. törvény 44/C. § (2) bekezdés c) pontja szerint a települési önkormányzat képviselő-testülete önkormányzati rendeletben állapítja meg többek között a nem közművel összegyűjtött háztartási szennyvíz begyűjtésére és ártalommentes elhelyezésére vonatkozó közszolgáltatás ellátásának időtartamát. Szombathely Megyei Jogú Város Önkormányzata versenyeztetés útján 2026. december 1. és 2029. november 30. közötti időtartamra kiválasztotta a közszolgáltatót ezen közszolgáltatás ellátására. A szabályozás célja a közszolgáltatás ellátása időtartamának módosítása, valamint a közszolgáltató ajánlata alapján a 2026. december 1. napjától hatályos közszolgáltatási díjak megállapítása.
[2] Szombathely Megyei Jogú Város Önkormányzatának Közgyűlése a vízgazdálkodásról szóló 1995. évi LVII. törvény 44/C. § (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és a vízgazdálkodásról szóló 1995. évi LVII. törvény 44/C. § (1) bekezdésében meghatározott feladatkörében eljárva a következőket rendeli el:
1. §
A nem közművel összegyűjtött háztartási szennyvíz begyűjtéséről és ártalommentes elhelyezéséről szóló 25/2013. (VI.25.) önkormányzati rendelet (a továbbiakban: Rendelet) 2. § (3) bekezdése helyébe a következő rendelkezés lép:
„(3) E rendelet alkalmazása során közszolgáltató alatt a KALAMÁR TRANS Szolgáltató és Kereskedelmi Kft. (8998 Vaspör, 023/27 hrsz.) kell érteni, a város teljes közigazgatási területén 2026. december 1. - 2029. november 30. között.”
2. §
A Rendelet 1. melléklete helyébe az 1. melléklet lép.
3. §
Ez a rendelet 2026. december 1-jén lép hatályba.






	/: Dr. Nemény András :/
polgármester
	/: Dr. Károlyi Ákos :/

1. melléklet a ……../2026. (... . ….. .) önkormányzati rendelethez
„1. melléklet
A nem közművel összegyűjtött háztartási szennyvíz összegyűjtésével, szállításával és ártalommentes elhelyezésével kapcsolatos közszolgáltatási díjak 2026. december 1. napjától:
	
	lakossági ingatlanok
	intézményi ingatlanok
	időlegesen használt ingatlanok

	alapdíj:
	690 Ft/m3 + ÁFA
	4.100 Ft/m3 + ÁFA
	4.100 Ft/m3 + ÁFA

	ürítési díj:
	505 Ft/m3 + ÁFA
	1.400 Ft/m3 + ÁFA
	1.400 Ft/m3 + ÁFA

	összesen:
	1.195 Ft/m3 + ÁFA
	5.500 Ft/m3 + ÁFA
	5.500 Ft/m3 + ÁFA

